CELEX: 62018TA0248
Language: hr
Date: 2021-07-14 00:00:00
Title: Predmet T-248/18: Presuda Općeg suda od 14. srpnja 2021 – Cabello Rondón/Vijeće („Zajednička vanjska i sigurnosna politika – Mjere ograničavanja donesene s obzirom na stanje u Venezueli – Zamrzavanje financijskih sredstava – Popisi osoba, subjekata i tijela na koje se primjenjuje zamrzavanje financijskih sredstava i gospodarskih izvora – Uvrštenje tužiteljeva imena na popise – Zadržavanje tužiteljeva imena na popisima – Obveza obrazlaganja – Prava obrane – Načelo dobre uprave – Pravo na djelotvornu sudsku zaštitu – Pogreška u ocjeni – Sloboda izražavanja”)

30.8.2021   
            
            
               HR
            
            
               Službeni list Europske unije
            
            
               C 349/26
            
         
      Presuda Općeg suda od 14. srpnja 2021 – Cabello Rondón/Vijeće
      (Predmet T-248/18) (1)
      
      („Zajednička vanjska i sigurnosna politika - Mjere ograničavanja donesene s obzirom na stanje u Venezueli - Zamrzavanje financijskih sredstava - Popisi osoba, subjekata i tijela na koje se primjenjuje zamrzavanje financijskih sredstava i gospodarskih izvora - Uvrštenje tužiteljeva imena na popise - Zadržavanje tužiteljeva imena na popisima - Obveza obrazlaganja - Prava obrane - Načelo dobre uprave - Pravo na djelotvornu sudsku zaštitu - Pogreška u ocjeni - Sloboda izražavanja”)
      (2021/C 349/34)
      Jezik postupka: engleski
      
         Stranke
      
      
         Tužitelj: Diosdado Cabello Rondón (Caracas, Venezuela) (zastupnici: L. Giuliano i F. Di Gianni, odvjetnici)
      
         Tuženik: Vijeće Europske unije (zastupnici: S. Kyriakopoulou, P. Mahnič, V. Piessevaux i A. Antoniadis, agenti)
      
         Predmet
      
      Zahtjev na temelju članka 263. UFEU-a za poništenje, s jedne strane, Odluke Vijeća (ZVSP) 2018/90 od 22. siječnja 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL 2018., L 16 I, str. 14.), i Odluke Vijeća (ZVSP) 2018/1656 od 6. studenoga 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL 2018., L 276, str. 10.), i, s druge strane, Provedbene uredbe Vijeća (EU) 2018/88 od 22. siječnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 16 I, str. 6.) i Provedbene uredbe Vijeća (EU) 2018/1653 od 6. studenoga 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 276, str. 1.), u dijelu u kojem se ti akti odnose na tužitelja.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Diosdadu Cabellu Rondónu nalaže se snošenje troškova.
               
            
         (1)  SL C 200, 11. 6. 2018.